ROMÂNIA                                                                                                  

JUDEŢUL TIMIŞ                                                                                                              

MUNICIPIUL TIMIŞOARA

PRIMAR
Nr. SC2019 – 17693/12.07.2019
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE –

Privind propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timis pentru desfăşurarea activităţii  Serviciului de Telecomunicaţii Speciale

Având în vedere adresa nr. 699/29.11.2018 a Direcţiei Judeţene de Telecomunicaţii Speciale Timiş/Serviciul de Telecomunicaţii Speciale şi adresa nr. SC2018 – 28779/12.12.2019 a Direcţiei Clădiri Terenuri şi Dotări Diverse din cadrul Primăriei Municipiului Timişoara, prin care se solicită Serviciului Şcoli Spitale spaţiul aferent etajelor II şi III ale căminului 1 aferent fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56, pentru desfăşurarea activităţii Direcţiei Judeţene de Telecomunicaţii Speciale Timiş;
Având în vedere adresa emisă de Ministerul Educaţiei Naţionale nr. 1323/27.05.2019, înregistrată la Primăria Municipiului Timişoara cu nr. SC2019 – 14019/5.06.2019 au fost solicitate o serie de completări în ceea ce priveşte documentaţia de avizare transmisă;

Având în vedere acordul Consiliului de administraţie al Liceului Tehnologic de Silvicultură şi Agricultură „Casa Verde”, prin adresa nr. 2147/27.06.2019, înregistrată la Primăria Municipiului Timişoara cu nr. SC2019 – 16056/27.06.2019;

Având în vedere acordul Consiliului de administraţie al Inspectoratului Şcolar Judeţean Timiş exprimat prin Hotărârea nr. 170/26.06.2019, ataşată adresei nr. 7079/02.07.2017 , înregistrată la Primăria Municipiului Timişoara cu nr. SC2019 –16603/02.07.2019 ;

Având în vedere acordul Consiliului de administraţie al Grădiniţei cu program prelungit nr. 36,  cu  personalitate juridică, exprimat prin adresa nr. 657/11.07.2019, înregistrată la Primăria Municipiului Timişoara cu nr. SC2019 – 17577/11.07.2019.;

Totodată, facem precizarea că spaţiul aferent celor două etaje din căminul 1 au o suprafaţă utilă de 1.296 mp.

Deoarece solicitările Ministerului Educaţiei Naţionale modifică titlul, preambulul şi conţinutul HCL nr. 189/23.04.2019, aceasta va fi revocată prin noua hotărâre, care face obiectul prezentei documentaţii. După aprobarea noii hotărâri, se va solicita avizul conform de la Ministerul Educaţiei Naţionale pentru schimbarea destinaţiei spaţiului, schimbarea de destinaţie va opera după obţinerea avizului conform.
În conformitate cu prevederile Legii educaţiei naţionale nr.1/2011, şi ale Ordinului nr. 5819/2016 emis de Ministerul Educaţiei Naţionale, privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după obţinerea avizului conform al Ministrului Educaţiei Naţionale, de schimbare a destinaţiei spaţiului respectiv.

     
Considerăm oportună iniţierea unui proiect de hotărâre privind propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timis pentru desfăşurarea activităţii  Serviciului de Telecomunicaţii Speciale.

